Source: http://www.finlex.fi/fi/laki/alkup/2000/20001253
Timestamp: 2013-06-19 08:59:39+00:00

Document:
FINLEX ® - Säädökset alkuperäisinä: 1253/2000
Olet tässä: Finlex › Lainsäädäntö › Säädökset alkuperäisinä › 2000 › 1253/2000 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 2000 › 1253/2000 1253/2000 Dokumentin versiot
Valtioneuvoston asetus kehitysmaihin myönnettävistä korkotukiluotoista Valtioneuvoston päätöksen mukaisesti, joka on tehty ulkoasiainministeriön esittelystä,
säädetään kehitysmaihin myönnettävistä korkotukiluotoista 15 päivänä joulukuuta 2000 annetun lain (1114/2000) 12 §:n nojalla:
Kehitysmaille voidaan myöntää korkotukiluottoja noudattaen mitä kehitysmaihin myönnettävistä korkotukiluotoista annetussa laissa (1114/2000) ja tässä asetuksessa säädetään.
Korkotukiluottoa koskeva kirjallinen hakemus toimitetaan Finnvera Oyj:lle. Finnvera Oyj toimittaa tiedon hakemuksesta ulkoasiainministeriölle. Finnvera Oyj:n hyväksyttyä hankkeen takuukelpoiseksi viejä valitsee rahoittavan luottolaitoksen, jolle on saatava Finnvera Oyj:n hyväksyntä.
Ulkoasiainministeriö arvioi hankkeen kehitysvaikutukset ja varmistaa, että Taloudellisen yhteistyön ja kehityksen järjestön (OECD) vientiluottokonsensuksen asettamat kelpoisuusehdot toteutuvat.
Viejä tai luottolaitos tekee korkotukiluoton vientitakuuta koskevan hakemuksen Finnvera Oyj:lle.
Finnvera Oyj ilmoittaa korkotukiluotosta OECD:ssä hyväksyttyjen sääntöjen mukaisesti OECD:n vientiluottokonsensuksen allekirjoittaneille maille.
Jos luotonsaaja laiminlyö tai rikkoo sille luottosopimuksessa asetettuja velvoitteita, luottolaitoksen tulee ilmoittaa laiminlyönnistä tai rikkomuksesta ulkoasiainministeriölle ja Finnvera Oyj:lle välittömästi. Luottolaitos ja Finnvera Oyj päättävät ulkoasiainministeriötä kuultuaan, mihin toimenpiteisiin laiminlyönnin tai rikkomuksen takia on ryhdyttävä.
Linjanjohtaja Kalevi Ahti
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo1253/20001 §2 §3 §4 §5 §6 §7 §
Olet tässä: Finlex › Lainsäädäntö › Säädökset alkuperäisinä › 2000 › 1253/2000 Lainsäädäntö

References: §2
 §3
 §4
 §5
 §6
 §7